ประชาชนสามารถเข้ารับชม รูปแบบการท่องเที่ยวเสมือนจริง 1-2 เดือนข้างหน้า
ผศ.ดร.ณัฐพล นิมมานพัชรินทร์ ผู้อำนวยการใหญ่สำนักงานส่งเสริมเศรษฐกิจดิจิทัล  กล่าวถึงความคืบหน้าของการสร้างจักรวาลนฤมิต (Metaverse) โดยจะให้ประชาชนชมผลงานที่ได้นำไปจัดแสดงภายในงาน World Expo Dubai 2020 ณ เมืองดูไบ สหรัฐอาหรับเอมิเรตส์ว่า จะมีการใช้เทคโนโลยีการจำลองภาพเสมือนจริง (เทคโนโลยี AR และ VR) มาใช้จัดแสดงผลงานภายในอาคารจัดแสดงประเทศไทย (Thailand Pavilion) ในรูปแบบของ World Expo Museum ซึ่งประชาชนสามารถเข้ารับชมในรูปแบบการท่องเที่ยวเสมือนจริง (Virtual Tour) คาดว่าจะรับชมได้ในอีก 1-2 เดือนข้างหน้า ส่วนการเข้าร่วมชม World Expo Museum ที่เขตพัฒนาเศรษฐกิจพิเศษภาคตะวันออก อำเภอศรีราชา จังหวัดชลบุรี (EEC) คาดว่าจะเปิดตัวในอีก 6 เดือนข้างหน้าสำหรับการต่อยอดเรื่องซอฟต์พาวเวอร์ ร่วมกับการประยุกต์ใช้เทคโนโลยีเพื่อสร้างโอกาสในอนาคต ผศ.ดร.ณัฐพล กล่าวว่า ได้เล็งเห็นถึงจุดแข็งทางด้านวัฒนธรรมของประเทศไทย โดยให้เยาวชนเป็นผู้สร้างสรรค์และเผยแพร่เนื้อหาด้านวัฒนธรรมผ่านการใช้เทคโนโลยีโดยไม่จำกัดวิธีและรูปแบบการนำเสนอ ขณะนี้ทางดีป้ากำลังริเริ่มโครงการการสร้างคอนเทนต์ครีเอเตอร์ในอีก 2 เดือนข้างหน้า